Biatlon na Zimskim olimpijskim igrama 2002.
Takmičenja u biatlonu na Zimskim olimpijskim igrama 2002 sastojala su se od četiri biatlonske discipline. Održane su u Soldier Hollowu skijaškom centru 85 km udaljenom od Salt Lake Cityja. Takmičenje je počelo 11. februara i završilo 20. februara 2002. Takmičenja su održana u muškoj konkurenciji u četiri discipline: pojedinačno 20 km, sprint 10 km, potjera 12,5 km i štafeta 4 × 7,5 km i po četvrti put u ženskoj u disciplinama pojedinačno 15 km, sprint 7,5, potjera 10 km i štafeta 4 × 7,5 km. Na ovoj olimpijadi prvi put su trčane utrke potjera u obje konkurencije. Nakon uvođenja potjere u utrkama Svjetskog kupa 1996/97. i na Svjetskog prvenstva 1997., ova je disciplina uvršćena u olimpijski program. Zaostaci iz utrka sprinta računaju se za start u potjeri. Najuspješnija nacija je bila Norveška, koja je osvojila četiri zlatne i dvije srebrne medalje. Najuspješniji takmičar bio je Norvežanin Ole Einar Bjørndalen sa četiri zlatne medalje, a najuspješnija biatlonka Njemica Kati Wilhelm, koja je osvojila dvije zlatne i jednu srebrnu medalju. Zbog održavanja olimpijskih igara, ove godine odrzane su samo utrke u masovnom startu u muškoj i ženskoj konkurenciji na Svjetskom prvenstvu. Rezultati sa olimpijskih biatlonskih utrka su brojani za plasman u Svjetskom kupu u sezoni 2001/02.